بو، بیر زامانلار اورتا دوغونون ان بؤیوک گؤلو و گزه‌گن‌ده‌کی ان بؤیوک دوُز گؤللرین‌دن بیری ایدی
ایران‌دا قوزئی باتیداکی اورمیه گؤلو، آنتیک تاریخدن بری وار اولموشدور
و وئریملی ساحللری بویونجا مدنیتلرین یوکسلیب آلچالدیغینی گؤرموشدور
آنجاق ۱۹۹۰لارین سونلاریندان اعتباراً سولاری چکیلمه‌یه باشلادی
ایلده تخمیناً ۵۰۰ متر گئریله‌دی
و ایندی گؤلون اؤزگۆن ساحه‌سینین یالنیز بئشده بیری قالدی
گؤل قیراغینداکی بیتکی اؤرتوسو یوخ اولدو
بیر زامانلارین رنگلی توریزم مرکزلری متروکه قصبه‌لره چئوریلدی
قادر درویش‌پور، اورمیه ساکینی
اؤلن یالنیز گؤل دئییلدی
گؤل، اوشاق‌یق خاطره‌لریمیزین، بؤلگه‌نین ائکولوژیک کیملیگینین بیر پارچاسی ایدی
چوخ کدر وئریجی
بعضی یئرلی تاجیرلر هله دوُزو آلیب ساتاراق گؤلدن دولانیشیغینی تامین ائده‌بیلیر
آنجاق بؤلگه‌نین گله‌جگی شوبهه‌لی
بیلیم آداملاری، اورمیه گؤلونون باشینا گلنلری بیر چئوره فاجعه‌سی اولاراق تانیملاییر
داوام ائد‌ن قوراقلیق، بحرانین پیسلشدیگی معناسینی وئریر
و گؤلون تامامیله یوخ اولابیله‌جیگیندن قورخولور
ان اوپتیمیست دگرلندیرمه‌لر بئله گؤلون اصلا اؤزگۆن اؤلچوسونه گئری دؤنمه‌یه‌جگینی قبول ائدیر
و گئریده قالان دوُز طبقه‌سی، یاخینلارداکی میلیونلارجا ساکینی تهدید ائدیر
گؤل یاتاغینین هله یاش اولماسی، دوُزون آسانجا یاییلماسینی
و باشقا توپلولوقلارا داها چوخ ضرر وئرمه‌سینه مانع اولور
بونونلا بیرلیکده، اؤزللیکله یاز آیلاریندا میدانا گلن دوُز فیرتینالاری
بؤلگه‌نین اکینچیلیگینی ریسکه آتیر و یئرلی خالق اوچون ساغلیق تهلوکه‌لری یارادیر
رضا ایزی، یئرلی اکینچی
توز فیرتینالاری اکینلریمیزه، باغچالاریمیزا اوناریلاماز ضررلر وئردی
اوستونه تنفس سیخینتیلارینا دا یول آچیر
بعضاً گؤلدن اسن کۆلک ده پیس قوخو یاییر
بوتون بونلار گؤل اطرافین‌داکی حیاتیمیزی چتینلشدیردی
تضادلی شکیلده، گؤلون چؤله چئوریلمه‌سینین آنا سببلرین‌دن بیری
حکومتین سویو اکینچی‌لیگه و سدلره یؤنلندیره‌ن سولاما پروژه‌لریدیر
ایقلیم بحرانینین سوروملو توتولدوغو یوکسه‌له‌ن ایستیلیکلر
و اوزون سۆره‌لی قوراقلیق دا وضعیتی داها دا پیسلشدیردی
اؤلمکده اولان گؤلو قورتارماق اوچون بیر بیرلشمیش میللتلر پروژه‌سی ۲۰۱۳ ایلینده ژاپنون مالی دستگی ایله باشلادیلدی
بعضی ائرکن باشاریلاردان سونرا، آمریکا تحریملری
و تهران‌دان سرمایه اسکیکلیگی سببی ایله پروگرام قالدیریلدی
محمد درویش، چئوره آکتیویستی- ایقلیم بحرانی و کۆره‌سل ایستیلشمه کیمی باشقا سببلر ده وار
قارین یئرینی یاغیش آلدی
و اورتالاما ایستیلیک آرتیر
عینی زاماندا اورمیه گؤلو حؤوضه‌سینده‌کی چایلارین اۆزرینه اونلارجا سد تیکدیک
ایران بؤیوک اؤلچوده قوراق بیر اؤلکه
و ایقلیم بحرانینین مزمن قوراق دؤنملرینی داها دا پیسلشدیرمه‌سی گؤزله‌نیلیر
اورمیه گؤلو؛ ایقلیم دییشیکلیگی، پیس یؤنه‌تیم و ائیلمسیزلیکله گلن تهلوکه‌لرین خبرچیسی
رضا حاتمی، ت‌رت وورلد، اورمیه گؤلو